**Ministru kabineta noteikumu projekts “Grozījumi Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem”” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Grozījumu Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem” (turpmāk – noteikumu projekts) mērķis ir aktualizēt Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem” (turpmāk – noteikumi Nr.628) ietvertās normas, papildinot tās ar regulējumu attiecībā uz valstspilsētu **pašvaldībām,** kuru termins ieviests ar 2020.gada 10.jūnijā pieņemtā Administratīvo teritoriju un apdzīvoto vietu likuma (turpmāk – ATR likums) 4.pantu, un kuras nodrošina attīstības plānošanas dokumenta izstrādi arī novada pašvaldībām atbilstoši ATR likuma Pārejas noteikumu 25.punktam. ATR likuma Pārejas noteikumu 25.punkts noteic uzdevumu Daugavpils valstspilsētas pašvaldībai un Augšdaugavas novadam, Liepājas valstspilsētas pašvaldībai un Dienvidkurzemes novadam, Rēzeknes valstspilsētas pašvaldībai un Rēzeknes novadam, Jelgavas valstspilsētas pašvaldībai un Jelgavas novadam, Ventspils valstspilsētas pašvaldībai un Ventspils novadam sadarboties ilgtspējīgas attīstības stratēģijas un attīstības programmas izstrādē. Savukārt ATR likuma Pārejas noteikumu 9.punkts nosaka, ka minēto projektu izstrādi līdz 2021.gada 30.jūnijam vada tā pašvaldība, kurā ir lielākais iedzīvotāju skaits atbilstoši aktuālajiem Iedzīvotāju reģistra datiem. Ar grozījumiem Teritorijas attīstības plānošanas likumā (turpmāk – TAPL) tiek noteikts, ka minētās pašvaldības veido kopīgu sadarbības institūciju, lai nodrošinātu kopējas integrētas ilgtspējīgas attīstības stratēģijas un attīstības programmas izstrādi visai teritorijai.  Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | TAPL 7.panta pirmās daļas 4. un 5.punkts. ATR likuma pārejas noteikumu 9. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Deleģējums Daugavpils valstspilsētas pašvaldībai un Augšdaugavas novada pašvaldībai, Liepājas valstspilsētas pašvaldībai un Dienvidkurzemes novada pašvaldībai, Rēzeknes valstspilsētas pašvaldībai un Rēzeknes novada pašvaldībai, Jelgavas valstspilsētas pašvaldībai un Jelgavas novada pašvaldībai, Ventspils valstspilsētas pašvaldībai un Ventspils novada pašvaldībai sadarboties noteikts ATR likumā, neparedzot šīs sadarbības formu, kā tas noteikts attiecībā uz civilās aizsardzības, izglītības un atkritumu apsaimniekošanas jomu. Lai to noteiktu, ar grozījumiem TAPL[[1]](#footnote-2) ietverta norma, kas noteic, ka Daugavpils valstspilsētas pašvaldība un Augšdaugavas novada pašvaldība, Liepājas valstspilsētas pašvaldība un Dienvidkurzemes novada pašvaldība, Rēzeknes valstspilsētas pašvaldība un Rēzeknes novada pašvaldība, Jelgavas valstspilsētas pašvaldība un Jelgavas novada pašvaldība, Ventspils valstspilsētas pašvaldība un Ventspils novada pašvaldība veido kopīgu sadarbības institūciju, lai TAPL noteiktajā kārtībā nodrošinātu kopēju integrētu ilgtspējīgas attīstības stratēģijas, attīstības programmas izstrādi visai teritorijai.  Konkrētas sadarbības institūcijas – kopējas vadības vai darba grupas, vai konsultatīvās padomes izveide ir katras pašvaldības izvēle tās rīcības brīvības ietvaros, balstoties uz teritoriju sadarbības principu, līdzīgi kā tas šobrīd ir noteikts Civilās aizsardzības un katastrofas pārvaldīšanas likumā.  Izveidojot sadarbības institūciju, tajā būs pārstāvētas visas plānošanas dokumenta teritorijā esošās pašvaldības. Tās uzdevums ir kopīgi vienoties par vadītāju, personālsastāvu, veicamajām funkcijām, sanāksmju biežumu un tajās izskatāmajiem jautājumiem, lēmumu pieņemšanas kārtību kopīgo un savstarpēji koordinēto plānošanas dokumentu daļu izstrādē, finansējumu.  **Ievērojot iepriekš minēto, sadarbības institūcija būs tā, kas nodrošinās noteikumos Nr.628 noteiktajā kārtībā kopīgā plānošanas dokumenta izstrādi, t.i., līdz 2021.gada 30.jūnijam sadarbosies valstspilsētas pašvaldības ar novadu pašvaldībām, kas veidos jauno novadu, bet no 2021.gada 1.jūlija sadarbības partneri būs jau valstspilsētu pašvaldību un jauno novadu pašvaldību domes.**  **Grozījumi Noteikumu 2.1, 20.1, 25.1, 74.1 punktos stāsies spēkā 2021.gada 1.jūlijā, līdz tam pašvaldību sadarbību nodrošina likuma Par pašvaldībām regulējuma ietvaros.**  **Ministru kabineta 2020.gada 13.oktobra noteikumu Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība”, pamatojoties uz kuriem piešķirts valsts līdzfinansējums attīstības plānošanas dokumentu izstrādei, noteic, ka līdzfinansējuma saņēmējs Daugavpils valstspilsētas pašvaldības un jaunizveidojamā Augšdaugavas novadā ietilpstošo pašvaldību, Liepājas valstspilsētas pašvaldības un jaunizveidojamā Dienvidkurzemes novadā ietilpstošo pašvaldību, Ventspils valstspilsētas pašvaldības un Ventspils novada pašvaldības, Jelgavas valstspilsētas pašvaldības un jaunizveidojamā Jelgavas novadā ietilpstošo pašvaldību, Rēzeknes valstspilsētas pašvaldības un jaunizveidojamā Rēzeknes novadā ietilpstošo pašvaldību kopējā teritorijas attīstības plānošanas dokumenta izstrādei ir Daugavpils valstspilsēta, Liepājas valstspilsēta, Ventspils valstspilsēta, Jelgavas valstspilsēta un Rēzeknes valstspilsēta. Pieteikumu valsts līdzfinansējuma saņemšanai iesniedza un tas tika piešķirts pašvaldībai ar lielāko iedzīvotāju skaitu. Līdz ar to minētās valstspilsētas uzskatāmas par vadošo pašvaldību konkrētā plānošanas dokumenta projekta izstrādes procesā.**  **Līdz 2021.gada 1.jūlijam Daugavpils pilsētas pašvaldība un Daugavpils novada un Ilūkstes novada pašvaldības, Jelgavas pilsētas pašvaldība un Jelgavas novada un Ozolnieku novada pašvaldība, Liepājas pilsētas pašvaldība un Aizputes novada, Grobiņas novada, Priekules novada, Durbes novada, Vaiņodes novada, Nīcas novada, Pāvilostas novada un Rucavas novada pašvaldības, Rēzeknes pilsētas pašvaldība un Rēzeknes novada, Varakļānu novada un Viļānu novada pašvaldības, kā arī Ventspils pilsētas pašvaldība un Ventspils novada pašvaldība var izmantot jebkuru sadarbības veidu atbilstoši likumam “Par pašvaldībām”, lai sekmīgi nodrošinātu kopīgu teritorijas attīstības plānošanas dokumentu - ilgtspējīgas attīstības stratēģijas un attīstības programmas izstrādi**.  Vides aizsardzības un reģionālās attīstības ministrija sagatavos vadlīnijas pašvaldībām kopējas sadarbības institūcijas izveidei un darbībai, tai skaitā nosakot sadarbības principus.  Pamatojoties, uz iepriekš norādīto, noteikumu projekts paredz šādus noteikumu Nr.628 grozījumus:   1. noteikumi Nr.628 papildināti ar 2.1 punktu, kurš nosaka valstspilsētu pašvaldību pienākumu sadarboties ar novadu pašvaldībām ilgtspējīgas attīstības stratēģijas un attīstības programmas izstrādē, veidojot kopēju sadarbības **institūciju**. Sadarbības **institūcija** pildīs izstrādes vadītāja funkciju, t.i., nodrošinās attiecīgo dokumentu izstrādi, izmantojot teritorijas attīstības plānošanas informācijas sistēmu (turpmāk – sistēma), kā arī nodrošinās **ilgtspējīgas attīstības stratēģijas un attīstības programmas** izstrādi **vienlaicīgi visās** iesaistītajās pašvaldībās.   Līdz ar to noteikumu projekts arī papildināts ar regulējumu, kas nosaka kopīgo plānošanas dokumentu saturu – ar 20.1 punktu par kopīgās ilgtspējīgas attīstības stratēģijas saturu un 25.1 punktu par kopīgās attīstības programmas saturu. Kopīgajā ilgtspējīgas attīstības stratēģijā ietver kopīgu stratēģisko daļu un kopīgu telpiskās attīstības perspektīvu. Savukārt kopīgajā attīstības programmā, ņemot vērā iesaistīto pašvaldību kopīgi veiktās esošās situācijas analīzi, ietver kopīgo stratēģisko daļu, kā arī rīcības plānus ar kopīgajām un individuālām darbībām, investīciju plānus ar kopīgiem un individuālajiem investīciju projektiem, kā arī vienotu uzraudzības un novērtēšanas kārtību ar kopīgajiem un individuālajiem rezultatīvajiem rādītājiem.  Valstspilsētas, kuras ar tām pieguļošajām novada pašvaldībām izstrādā kopīgu, integrētu ilgtspējīgas attīstības stratēģiju un attīstības programmu, izmanto pastāvīgi aktualizējamu, kopīgu pašreizējās situācijas raksturojumu. Kopīgajā pašreizējās situācijas raksturojumā iekļauj kopīgās un atsevišķās nodaļas, atbilstoši pašvaldību un analizējamo jomu specifikai.  Tāpat noteikumu projekts paredz noteikt 2.1 punktā minēto plānošanas dokumentu izstrādes kārtību, ieviešot jaunu 74.1 punktu. Kārtība paredzēs, ka ikviena pašvaldība pieņems noteikumu Nr.628 66.punktā noteikto lēmumu, ar kuru uzsāks attīstības plānošanas dokumenta izstrādi vai aktualizēšanu, un apstiprinās izstrādes vadītāju un darba uzdevumu, kā arī noteikumu Nr.628 67.punktā noteikto lēmumu, ar kuru attīstības plānošanas dokuments tiek nodots publiskajai apspriešanai. Izveidotā sadarbības **institūcija** nodrošinās ilgtspējīgas attīstības stratēģijas vai attīstības programmas projekta sagatavošanu un informēs attiecīgo plānošanas reģionu par atzinuma sniegšanas nepieciešamību. Pēc plānošanas reģiona atzinuma saņemšanas sadarbības **institūcija** izvērtēs atzinumā izteiktos iebildumus un priekšlikumus, panākot vienošanas par to ņemšanu vai neņemšanu vērā. Ņemot vērā saskaņošanas ar plānošanas reģionu un publiskās apspriešanas rezultātus, sadarbības **institūcija** sagatavos priekšlikumu iesaistītajām pašvaldībām lēmuma pieņemšanai.  **2.1 punkts precizē noteikumu 1.1.punktā noteikto kārtību attiecībā uz valstspilsētu izstrādājamiem attīstības plānošanas dokumentiem – ilgtspējīgas attīstības stratēģiju un attīstības programmu.**  **Ja tiek aktualizētas kopīgi izstrādātās attīstības programmas stratēģiskā daļa, – tad katra pašvaldība pieņem lēmumu par aktualizāciju un aktualizācija tiek veikta kopīgi. Ja tiek aktualizēts konkrētas pašvaldības rīcības plāns vai investīciju plāns, tad tas tiek aktualizēts attiecīgajā pašvaldībā, vienlaikus informējot otro pašvaldību par veikto aktualizāciju.**  **Pašreizējās situācijas analīzes aktualizēšana tiek veikta pēc nepieciešamības, lai nodrošinātu datos balstītu lēmumu pieņemšanu. Pašreizējās situācijas analīzes aktualizēšanu veic par attīstības plānošanu atbildīgā struktūrvienība. Šajā procesā sabiedrības iesaiste un aktualizētās redakcijas apstiprināšana domē nav nepieciešama.**  **Saskaņā ar Ministru kabineta 2010.gada 5.maija noteikumiem Nr.413 “Noteikumi par gada publiskajiem pārskatiem”, pašvaldības ikgadējo teritorijas attīstības plānošanas dokumentu izpildes progresu izvērtē pašvaldības gada publiskajā pārskatā.**   1. vienlaikus mainīts noteikumu Nr.628 16.punkta regulējums, nodrošinot publiskās apspriešanas termiņa skaidru un nepārprotamu sākuma datumu – ne agrāk kā piecas darba dienas pēc attiecīgā plānošanas dokumenta redakcijas publicēšanas sistēmā. 2. noteikumu Nr.628 19.1.apakšpunktā svītroti vārdi “un teritorijas specializācija”.   Minētais grozījums nepieciešams, jo līdzšinējā prakse, nosakot pašvaldības ilgtermiņa attīstības plānošanas  dokumentos tikai dažus šaurus teritorijas specializācijas virzienus, kā piemēram tūrisms un pakalpojumi - daudzu pašvaldību ilgtspējīgas attīstības stratēģijās, ir izrādījies neelastīgs un attīstību bremzējošs faktors. It īpaši tas jūtams ekonomiskās krīzes apstākļos, kad kāda nozare zaudējusi konkurētspēju, bet cits alternatīvs attīstības virziens nav paredzēts.  Sabalansētas attīstības pamatā ir daudzveidība un tas sevišķi aktuāli būs izstrādājot ilgtspējīgas attīstības stratēģiju lielākām teritorijām, kurās jau tagad pastāv būtiskas resursu, apstākļu un iespēju atšķirības.   1. lai harmonizētu teritorijas attīstības plānošanas dokumentu izstrādes procedūru, noteikumu Nr.628 59.punkts tiek izteikts jaunā redakcijā, paredzot, ka atzinumus par plānošanas dokumentu redakciju institūcijas **sniedz termiņā, kas sakrīt ar publiskā apspriešanas norises laiku**, aizstājot līdzšinējo nosacījumu – divu nedēļu laikā no dienas, kad sistēmā publicēts paziņojums. 2. ņemot vērā, ka pašvaldību teritorijas plānojumu esošajos teritorijas izmantošanas un apbūves noteikumos tiek ietvertas normas, **kuras cieši saistītas ar būvniecības regulējumu,** un, lai savlaicīgi identificētu pretrunas, noteikumi Nr.628 papildināti ar 62.1 punktu, kas noteic, ka Ekonomikas ministrija, kas ir atbildīgā valsts pārvaldes institūcija būvniecības jomā, izskata un sniedz **viedokli** par **teritorijas plānojuma vai tā grozījumu** apbūves noteikumos iekļauto normu atbilstību būvniecību reglamentējošo normatīvo aktu prasībām **līdz brīdim, kad pašvaldība pieņem lēmumu apstiprināt teritorijas plānojumu vai tā grozījumus**. **Viedokli par teritorijas plānojuma vai tā grozījumu  teritorijas izmantošanas un apbūves noteikumos ietverto normu atbilstību būvniecību reglamentējošajiem normatīvajiem aktiem Ekonomikas ministrija sniedz četru nedēļu laikā līdz šo noteikumu 88.1.apakšpunktā minētā lēmuma pieņemšanai.** 3. Noteikumu **73.punkts** **tiek papildināts** ar ievadteikumu šādā redakcijā: “Attīstības programmā noteikto prioritāšu sasniegšanu un rezultatīvo rādītāju izpildi plāno, paredzot finansējumu attīstības programmā noteikto darbību un investīciju projektu īstenošanai no pašvaldības budžeta un citiem finanšu avotiem”, ņemot vērā, ka attīstības un budžeta plānošanu reglamentējošo normatīvo aktu, t.sk. Attīstības plānošanas sistēmas likuma, Teritorijas attīstības plānošanas likuma, likuma “Par pašvaldībām”, likuma “Par pašvaldību budžetiem”, likuma ”Par budžetu un finanšu vadību”, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” izvērtējums apliecina, ka attīstības un budžeta plānošanas sasaiste nav pietiekami noregulēta. Vienlaikus Valsts kontrole revīzijas ziņojumos norāda, ka atsevišķu pašvaldību gadījumā netiek īstenota vidēja termiņa budžeta plānošana, finansējums netiek saistīts ar konkrētām attīstības plānošanas dokumenta aktivitātēm, kas ir vērstas uz mērķu sasniegšanu, secīgi netiek nodrošināta budžeta izlietojuma efektivitāte. Attīstības un budžeta plānošanas sasaistes izpildes uzraudzība tiks nodrošināta, pašvaldībai ikgadējā pārskatā iekļaujot informāciju par pašvaldības budžeta izlietojumu. 4. no noteikumu Nr.628 83. un 111.punktiem tiek svītrots vārds “sistēmā”, tādejādi minētos noteikumu Nr.628 punktus harmonizējot ar noteikumu projekta 16.punktu, paziņojuma publicēšanas pienākumu atstājot pašvaldības tīmekļa vietnēs. 5. lai sekmētu sadarbību plānošanas dokumentu to pašvaldību, kas pēc 2021.gada 30.jūnija apvienojoties veidos jauno novada pašvaldību, starpā, kā arī ļautu pieteikties un izlietot atbilstoši mērķim valsts līdzfinansējumu, pamatojoties uz Ministru kabineta 2020.gada 13.oktobra noteikumiem Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība”, noteikumu Nr.628 Noslēguma jautājumi papildināti ar normu, kas skaidri nosaka, kura pašvaldība nodrošina ilgtspējīgas attīstības stratēģijas un attīstības programmas izstrādi līdz pašvaldību vēlēšanām, ka arī dod pilnvarojumu nepieciešamības gadījumā veidot sadarbības institūciju jaunā, kopējā attīstības plānošanas dokumenta – ilgtspējīgas attīstības stratēģijas vai attīstības programmas izstrādei vienlaicīgi visās pašvaldībās, kas veidos jauno novada pašvaldību. 6. Noteikumu projekts paredz, ka grozījumu 1., 2.1, 20.1, 25.1 un 74.1 punkti stāsies spēkā ar 2021.gada 1.jūliju. 7. Lai harmonizētu tiesību normas dažādos normatīvajos aktos, noteikumu projekta 91. un 124.punkti ir izteikti jaunā redakcijā, paredzot saistošo noteikumu un vispārējā administratīvā akta izsludināšanu oficiālajā izdevumā “Latvijas Vēstnesis”, izmantojot Teritorijas attīstības plānošanas sistēmu. **Vienlaicīgi no noteikumiem tiek svītroti 135.3. un 135.5. apakšpunkti, jo atbilstoši grozījumu projekta 91. un 124.punkta redakcijai, tiek paredzēts sasaistīt valsts informācijas sistēmas un sabiedrība tiek informēta par attīstības plānošanas dokumentu caur publikāciju oficiālajā izdevumā “Latvijas Vēstnesis”, savukārt individuāla vispārīgā administratīvā akta paziņošana privātpersonai tiek saglabāta ar noteikumu 125.punkta regulējumu.**   Šiem noteikumu projekta punktiem paredzēta īpaša spēkā stāšanās kārtība – 2022.gada 1.janvāris.   1. vienlaikus noteikumu Nr.628 Noslēguma jautājumi papildināti ar normu, kas noteic, ka pēc 2021.gada 30.jūnija sistēmā tiek turpināta tikai jaunā novada kopīgās ilgtspējīgas attīstības stratēģijas un attīstības programmas izstrāde.   **Pēc pašvaldību vēlēšanām nav lietderīgi paralēli izstrādāt divus dokumentus. Pēc pašvaldību vēlēšanām turpināsies tikai kopīgo dokumentu izstrāde TAPIS.** |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, institūcijas, kuras ir attīstības plānošanas dokumentu izstrādes nosacījumu un atzinumu sniedzējas, attīstības plānošanas dokumentu izstrādes komersanti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai noteikumu projekts pēc būtības nemainīs veicamās darbības, līdz ar to neietekmēs administratīvo slogu.  Izstrādājot noteikumu projektu, tika izvērtēta ietekme uz uzņēmējdarbības vidi, maziem, vidējiem uzņēmumiem, mikrouzņēmumiem un jaunuzņēmumiem (MVU tests). Secināts, ka noteikumu projektā ietvertais tiesiskais regulējums neietekmēs minēto uzņēmumu darbību.  Noteikumu projektam nav ietekmes uz Nacionālā attīstības plāna rādītājiem mikrolīmenī vai makrolīmenī.  Noteikumu projektam nav ietekmes uz konkurenci.  Noteikumu projekts tiešā veidā nerada ietekmi uz cilvēku veselību un vidi. |
| 3. | Administratīvo izmaksu monetārs novērtējums | Noteikumu projekta tiesiskais regulējums neradīs papildus administratīvās izmaksas. |
| 4. | Atbilstības izmaksu monetārs novērtējums | Noteikumu projekta tiesiskā regulējuma izpilde neradīs papildus izmaksas fiziskām vai juridiskām personām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020. gada 21. jūlijā ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Sabiedrības līdzdalības procedūras ietvaros priekšlikumi vai iebildumi netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada institucionālas izmaiņas attiecībā uz izpildē iesaistītajām valsts pārvaldes institūcijām.  Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Vīksna 67026912

[Vivita.Viksna@varam.gov.lv](mailto:Iveta.Teibe@varam.gov.lv)

1. <https://likumi.lv/ta/id/321370-grozijumi-teritorijas-attistibas-planosanas-likuma> [↑](#footnote-ref-2)